omarkamali/wikipedia-monthly-next huggingface dataset:
معركة إسلي

معركة إسلي هي معركة ناضت ف واد إسلي لقريب ل وجدة بين عسكر لمغريب و فرنسا ف 14 غشت 1844 ب سباب لمعاونة د سلطان لمغريب لمولى عبد رحمان للمقاومة تاع دزاير ضد فرنسا لي كايتزعمها الأمير عبد القادر الجزائري، الشي لي خلى الفرنسيين يهاجمو لمغريب و يضربو ميناء طنجة لي مات فيه أكثر من 155 ميت و تضرب تا ميناء تطوان و ميناء أصيلة. سالات لمعركة بربيح ديال الفرنسيين، و فرضو شروط قاسحة على لمغريب لي هيا تدي فرنسا شي أراضي مغربية عقاب ليه، و فرضات فرنسا غرامة مالية على لمغاربة و منعاتهوم باش يقدمو الدعم ل دزاير.

تتسمى هاذ لإتفاقية معاهدة للا مغنية تسينات ف 1845 و بينات هاذ لمعركة ضعف تاع لمخزن لمغربي ف ديك لوقيتا. و من هاد شروط:

شرط لول: تخلي لحدود مسدودة بين لمغريب و دزاير كيما كانت بين سلاطين لعثمانيين و سلاطين لمغريب لفايتين

شرط2: عينو جوج عساسة على الحدود، واحد فالغرب د لخط ديال لمغريب، او لاخر فالشرق.

 لخلفية 
من بعد حادثة لفرفارة لي بسبابها حتلات فرنسا دزاير عام 1830، بدات المقاومة ديال دزايريين ب لقيادة تاع الأمير عبد القادر. المغريب ف هاذ لوقيتا كان تيدعم دزايريين و الأمير عبد القادر ملي تغلب ضد فرنسا، نساحب للأراضي د لمغريب، و بالتالي قرر الجيش الفرنسي يتبعو و يفوت لحدود تاع دزاير للمغريب، فديك لوقيتا قرر سلطان لمغربي أبو الفضل عبد الرحمن بن هشام يصيفط ولدو باش يتلاقا معا لعسكر ديال فرنسا بجيش لعدد ديالو 25000 مقاتل على لأكثر.

 المعركة 
مشا ولد السلطان و لخليفة سيدي محمد باش يتلاقا مع القوات ديال فرنسا، لكن كان جيش تقليدي بلا تنظيم و بلا سلاح بلا مدفعية وبلا فرقة د المشاة، و لقوات الأساسية ديالو قتاصرات على الفرسان. و عتامدات على السربات لي تشكلو من مقاتلين ماتايفوتش عدد سربة لوحدة 30 عسكري.

خسر الجيش المغربي دغيا و تسحق ب لمدفعية دفرنسا. و سبب لول تاع لخسارة هو الجهل المطلق للتفوق د العسكر ديال فرنسا، و اعتماد الجيش المغريبي على قوات تقليدية.

 نتائج 
مباشرة:
 خدا لعسكر الفرنسي 11 لمدفع، و 18 راية.
 وصلات خسائر الجيش المغريبي 800 ميت.
 تخربات بزاف تاع المدن المغربية منها طنجة.
ماشي مباشرة:

هاد المعركة كانت بداية تغلغل النفوذ الأجنبي ف لمغريب و تزادت لأطماع ديال أوروپا ف لمغريب.

 مصادر 

تصنيف:تاريخ د لمغريب
تصنيف:مقالات فيها مصدر و 3000 بايت
لحرب د ڤييطنام

لحرب د ڤييطنام (بلڤييطنامية:Chiến tranh Việt Nam، و اللي تسمّات تا لحرب التانية د لاندوشين، ولاّ لحرب د لمقاومة ضد ميريكان) هي حرب وقعات ف ڤييطنام، لاووص و كامبودج، ما بين 1 نونبر 1955 و 30 أبريل 1975. رسميا كانت لحرب ما بين الشمال د لبلاد اللي كان شيوعي، و لجنوب اللي كان رأسمالي. و لكن كل واحد من هاد الجوج كانو معاونينو بزاف د لبلدان اللي مع لإيديولوجيا ديالو. لحرب د ڤييطنام محسوبة من بين أكبر لحروب اللي دازو ف لقرن لعشرين.

سالات لحرب ف 1975، و ربح فيها الشمال الشيوعي واخا كانت لميريكان مع لجنوب. توحدات لبلاد موراها و تسمّات "لجمهورية لإشتراكية د ڤييطنام". التقديرات تيقولو باللّي ماتو مابين مليون تال جوج د لمليون د الناس ف هاد لحرب.

 دول لي تحاربو 
تحاربو بزاف د لبلدان و لمجموعات ف لحرب د ڤييطنام، منهم:
 من الجيهة الشيوعية 
 الشمال د ڤييطنام
 ڤييط كونڭ
 لخمير لحومر
 الشينوا
 كوريا الشمالية
 من الجيهة د ميريكان 
 لجنوب د ڤييطنام
 ميريكان
 كوريا لجنوبية
 طايلاند
 ؤسطراليا
 فيليپين
 لجمهورية د لخمير
 لمملكة د لاووص

 مصادر 


تصنيف:تاريخ
تصنيف:لحرب
تصنيف:ڤييطنام
لمكتابة لوطنية لفرانساوية

لمكتابة لوطنية لفرانساوية () هي وحدة من أكبر و أهم لمكتابات فالعالم، وهي وحدة من الرموز ديال الثقافة و التراث لفرانساوي. هاد لمكتابة كيرجع لأصل ديالها ل لمكتابة لملكية لي تأسست ف 1368 ف باريس، و من بعد توسعات بشكل تدريجي، و بدّلات لموضع ديالها شحال من مرة.

لمكتابة لوطنية لفرانساوية فيها مجموعة كبيرة و مهمة ديال لكتوبا و لوثائق و لمخطوطات و التصاور. فيها كتر من 40 مليون د لحوايج، منهوم 15،7 مليون كتاب، 400،000 جورنال، 900،000 خريطة، و 2 د لمليون د التسجيلات لموسيقية. فيها تا 40 مليون أرشيڤ د لويب لي ف لمجوع فيها 1400 طيرابايت.

هاد لكتوبا و لوثائق كتتوزع على مجموعة ديال الأقسام والمواضيع، وكاين فيها أقسام خاصة بالتاريخ و الأدب و العلوم و الفن و غيرهم من المواضيع الثقافية و العلمية. بالإضافة للمجموعة الدايمة، كاتنضّم لمكتابة الوطنية لفرانساوية معارض و فعاليات مختلفة ديال الثقافة والفن.

لمكتابة مفتوحة للجمهور و للدارسين و الباحثين. المكتبة كاتخلي الناس يدخلو و يستفادو من لكتوبا و المصادر و المعلومات لي عندها.

لمكتابة الوطنية لفرانساوية هي مكان هام بزاف للباحثين والمهتمين بالتاريخ و الثقافة لفرانساوية و العالمية. و كاين فيها كمان خدمات ديال البحث عبر الإنترنت.

 مصادر 


تصنيف:تقافة د فرانسا
تصنيف:مؤسسات ف فرانسا
تصنيف:مقالات فيها مصدر و علاين 3000 بايت
معركة أنوال

الݣيرة ديال أنوال هي واحد الݣيرة اللي وقعات ف 17 يوليوز 1921،فالمغريب الصبنيولي بين الجيش ديال الصبنيول ف إفريقيا و مقاتلين مغاربة من منطقة الريف الأمازيغية، شمال شرق لمغريب. هاد الݣيرة تسببات ف هزيمة عسكرية كبيرة للجيش ديال الصبنيول، ل درجة سماوها الصبنيول ب كارثة أنوال (بالصبنيولية: Desastre de Annual)، تسببت الݣيرة ديال أنوال فمصايب سياسية كبيرة لداخل ديال صبانيا. وكان إنتصار المقاومين الريفيين بقيادة الأمير محمد بن عبد الكريم الخطابي واخا كانو قلال و بسناح بسيط، فمقابل جيش صبنيولي عتيد عندو السلاح متطور. كان للݣيرة ديال أنوال فالمقابل نتائج زوينة لصالح المقاومين المغاربة بقيادة الأمير محمد بن عبد الكريم الخطابي، واللي منها: غنايم 200 مدفع، و كتر من 20000 بندقية، و قدائف والملايين ديال القرطاس وطومبيلات والكاميونات، و الدوا و الݣياطن. زيادة على هاد الماتريان ديال العسكر، تشدو 700 ديال العسكر الصبنيولي وفقدات صبانيا 15000 عسكري.

 مصادر 

تصنيف:التاريخ د صبانيا
تصنيف:تاريخ د لمغريب
تصنيف:مقالات فيها مصدر و 3000 بايت
تصنيف:حرب بلݣيرة
باراج محمد لخامس

باراج محمد الخامس هو باراج ف لمغريب ف تاوريرت تيصب فيه واد ملوية تبنى ف 1967 ولحقينة مائية هي 410 متر مكعب.

 شوف تا 
 ليستة د لباراجات ف لمغريب

 مصادر 

تصنيف:باراجات لمغريب
باراج بين لويدان

باراج بين الويدان هو باراج ف لمغريب ف أزيلال تيصب فيه واد العبيد تبنى ف 1953 ولحقينة مائية هي 1384 متر مكعب.
 شوف تا 

 ليستة د لباراجات ف لمغريب
 مصادر 

تصنيف:باراجات لمغريب
عبد لوهاب الدكالي

عبد الوهاب الدكالي (خلاق ف 2 يناير 1941) موسيقار مغريبي من لمطربين لكلاسيكيين لمغاربة لكبار. عطا حياتو الفنية كلها باش يمتع الجماهير بلمؤلفات ديالو اللي كتجمع بين الزجل المغريبي العميق، والموسيقى اللي نابعة من جدور، واللغة الفصحى هادي خمسين عام. كبر ف مدينة فاس، و قرا دروس ف لموسيقى و تمتيل و رسم من صغر ديالو. بدا حياتو لفنية عام 1957.

 مسيرتو 
ف عام 1958، تلقى عبد لوهاب دكالي تدريب ف المسرح مع «فرقة لمعمورة» و تكلفو به أساتدة فرانساويين. و ف عام 1959، سجل أول أغنية ليه و اللي كانت «مول الخال»، و من بعد سجل أغنية «يا لغادي ف طوموبيل». وف عام 1962 قام بجولة لولى ديالو للشرق لعربي و من تم ݣلس مدة طويلة ف القاهرة.

 لأغاني ولأفلام ديالو 

 لأغاني 

ومن أغانيه الوطنية...

 العهد
 حبيب الجماهير
 العامل والفلاح
 رحلة النصر
 حبيبي يا وطني
 الزربية المغربية

 لأفلام 

 الحياة كفاح
 رمال من دهب
 أين تخبئون الشمس؟
 الزر الأخضر
 أيام شهرزاد الجميلة
 خفايا

 لجوائز ولوسمة 

 1985:
 لجائزة لكبرى ديال دورة لولى لمهرجان لوغنية لمغريبية ف لمحمدية.
 1991: تنتخب شخصية لعام لعربي من لهيئة ديال ليداعة لبريطانية ف لندون.
 1993: لجائزة لكبرى ف دورة تانية لمهرجان لمغريب دولي ف مراكش.
 1995: جائزة مدينة أتلانتيك سيتي لفخرية.
 1996: حصل على لقب أفضل مبدع موسيقي من لجنة تحكيم مهرجان لقاهرة الدولي ديال لأغاني.
 2001: حصل على اللقب لفخري لعميد لوغنية لمغريبية بمناسبة تقديم رباب أور.
 2004: جاب لجائزة دهبية للفنون و لحرف من وزير ليتصال لفرانساوي جان جاك إيلاجون.
 2004: شد جائزة ليستحقاق دهبية من جان پول تاني.
 2004: شد ميدالية دهبية من ليستحقاق و تفاني لفرانساوي.
 2005: عطاه بينيديكتوس سطاش ميدالية دهبية.
 2006: لجائزة لفرانساوية لكبيرة للإنسانية.
 2008: تعطاه مفتاح رمزي لمدينة فاس ف مهرجان للموسيقى لعالمية لعريقة.
 2011: جاب دكتورا فخرية من بينيديكتوس سطاش.
 2013: شد وسام لمكافأة لوطنية من درجة قايد، وتم تكريم ديالو من عند لڤاتيكان جوج مرات.

 شوف عاود 

 محمد رويشة
 عبد الهادي بلخياط

 مصادر 

 لينكات برانيين 

 حوار خاص مع عميد الأغنية المغربية عبد الوهاب الدكالي 
 عبد الوهاب الدكالي على قاعدة بيانات الأفلام العربية.

تصنيف:زيادة 1941
تصنيف:ناس تزادو ف فاس
تصنيف:مقالات فيها مصدر و 3000 بايت
تصنيف:ناس حيين
تصنيف:ملحن مغريبي
تصنيف:ناس د فاس
الأحداث المغربية

الأحداث المغربية هو جورنال يومي مستاقل ف لمغريب كتصدر على 	لمؤسسة لمغاربية د لميديا، و تنشر أول عدد ديالو ف 22 أكتوبر 1998.

 تاريخ 
تأسست لأحداث لمغريبية من عند محمد البريني ك جورنال شتراكي مستاقل ف عام 1999. و كانت كتنشرو لمؤسسة لمغريبية د وسايط لإتصال. ؤ وخا جورنال سياسي شتراكي مستاقل، راه كيميل ل حزب تيحاد شتيراكي د لقوات شعبية. و مقرو الرئيسي كاين ف الدار البيضا.

و ف يونيو 2012 تعين المختار الغزيوي رئيس ل تحرير ليومية، و تسندات مهمة مدير التحرير ل حكيم بلمداحي، و مؤسس الجورنال حافض على منصبو كمدير.

هاد الجورنال كيتّعتابر مثير للجدل، تعرض ل بزاف د لهجومات من جهات مختالفة بحال محمد يتيم، و الشيخ أبو النعيم لي وصفو بالجورنال الصهيوني لفاجر حيتاش نشر منشورات على لفلسفة، و تمات لمقاضاة ديالها من قيبال بسيمة الحقاوي بسباب تسريبها «نتايج لبحث لوطني حول لإعاقة»، و تتهمات بنشرها أخبار كدّابة و خطابات كراهية، و سبق ليها تمنعات بزاف د لمرات حيتاش نتهكات لمعايير لإجتماعية.

و ف عام 2003 وصلو أعداد الجورنال لمتداولة جوايه 80.000 نسخة، شي لي خلاها صحيفة لأكتر قراية ف لبلاد.

حتال 2016 وصل معدل التوزيع لعام د الجورنال متوسط يومي ديال 6964 نسخة 2.87% منها توزيع مجاني. مدير نشر جورنال لأحداث المغربية حاليا هو المختار الغزيوي و رئيس تحريرها هو عبد المجيد حشادي.

 مصادر 

تصنيف:جورنال مغريبي
تصنيف:مقالات فيها مصدر و 3000 بايت
لوپنيون

لوپنيون (بلفرنساوية: l'Opinion) هوّ جورنال يومي مغريبي كيصدر ب لفرانساوية، تأسس ف أبريل 1965، و تابع لحزب لإستقلال. كيتناول لمعلومات لعامة و السياسية و لقتصادية.

 تاريخ 
تأسس الجورنال رسمياً ف عام 1965 و خلف جورنال لأمة لإفريقية La Nation Africaine لي تاهوّ كان كيصدر على حيزب لإستقلال ب لفرانساوية و كان تأسس ف 1962. و هو لسان حزب لإستقلال ب لفرانساوية. و خو جورنال "العلم" لي كيصدر ب لعربية، مقرو كاين ف مدينة الرباط.

ف النص د عام 1970 كان جورنال محظور من قيبال السلطات لمغربية هو و باقي الجورنالات الشقيقة، العلم، و المحرر، و الجورنالات لمعارضة لخرة.

ف عام 1977 تولى القيطوني الإدريسي مسؤولية مدير لوپنيون من بعد عبد الحفيظ القادري، و ساهم ف تطوير هاد الجورنال الصادر على حزب لإستقلال ب لفرانساوية وكان عندو عمود قار بها، و بقى لمدة طويلة كيكتب لإفتتاحية ديالها.

تداول الجورنال عام 2001 كثر من 60.000 نسخة. و 70.000 نسخة ف عام 2003، لي كيخليه تاني أكتر جورنال ف لقراية ف لبلاد.

 تاريخ لمديرين د النشر 

 عبد الرحمان بادو (1965-1966)
 محمد برادة (1966-1970)
 عبد الحميد عواد (1970-1974)
 عبد الحفيظ القادري (1974-1977)
 محمد الإدريسي القيطوني (1977-2013)
 جمال حجام (2013-حتال دروك)

 مصادر 

تصنيف:جورنال مغريبي
تصنيف:مقالات فيها مصدر و 3000 بايت
المحرر

المحرر (بلفرنساوية: Al Muharrir) هوّ جورنال يومي كانت كيتنشر ب لغة العربية ف لمغريب.

 تاريخ 
تنشر جورنال المحرر لأول مرة ف دجنبر عام 1964، و كان كيصدر يوميا من عند حزب لإتحاد لإشتراكي للقوات شعبية. داكشي علاش كانت مواقفو كتميل شوية ل لإشتراكية ودفاع على لمواقف دياولها.

كان عمر بنجلون هو رئيس تحرير الجورنال، حتى تقتل ف دجنبر 1975، فتولى من بعدو مصطفى القرشاوي منصب رئيس التحرير، وكان محمد عابد الجابري لمفكّر و لأكاديمي لمغربي بين لمساهمين ف تحرير صفحات الجورنال من عام 1965 تال 1973، هو و عبد الكريم موتي و شي وحدين آخرين.

ف نونبر 1965 تّمنع "المحرر" ف لمغريب، وتحكم على رئيس تحريرها بالحبس لمدة عشر شهور، وخا هكاك رجع للنشر من جديد بعد ست شهور من لمنع، هي و غيرها من جورنالات لمعارضة للنظام لملكي لمغربي، ومنهم جوج جورنالات العلم و لوبنيون، و عانا الجورنال من فترات منع متقطعة طوال عقد السبعينات.

توقف الجورنال على النشر ف يونيو من عام 1981، و خدا بلاصتو جورنال لإتحاد لإشتراكي لي تابع لنفس لحزب ولي تنشر لأول مرة ف ماي عام 1983.

 مصادر 

تصنيف:جورنال مغريبي
تصنيف:مقالات فيها مصدر و 3000 بايت
دجون أدامز

دجون أدامز هو سياسي ميريكاني. كان رئيس ديال لميريكان، و حكم فيها من 4 مارس 1797 حتال 4 مارس 1801.
 مصادر 


تصنيف:رايس د لميريكان
تصنيف:بيوغرافيا د رجال
تصنيف:زيادة 1735
تصنيف:وفيات 1826
دجيمس مونرو

دجيمس مونرو هو سياسي ميريكاني. ؤ كان رئيس ديال لميريكان، و حكم فيها من 4 مارس 1817 حتال 4 مارس 1825.
 مصادر 


تصنيف:رايس د لميريكان
تصنيف:بيوغرافيا د رجال
تصنيف:زيادة 1758
تصنيف:وفيات 1831
تصنيف:ناس توفاو ف نيو يورك
أندرو دجاكسون

أندرو دجاكسون هو سياسي ميريكاني. ؤ كان رئيس ديال لميريكان، و حكم فيها من 4 مارس 1829 حتال 4 مارس 1837.
 مصادر 


تصنيف:رايس د لميريكان
تصنيف:بيوغرافيا د رجال
تصنيف:زيادة 1767
تصنيف:وفيات 1845
إل إكو دي تيطوان

إل إكو دي تيطوان (، ب معنى الصدى ديال تطوان) كان جورنال ب الصبليونية كيتطبع ف تيطوان. تنشر لمرة اللولة ف 1 ماي 1860، بعد وقت قصير من معاهدة واد راس لي متّلات لمسالية ديال لحرب لمغريبية الصبليونية. يلا ماعتابرناش جورنال "إل ليبرال أفريكانو" لي كان كيصدر ف سبتة (لي كانت و باقة تابعة ل سپانيا) من جوايه 1820، نقدرو نڭولو بلي "إل إكو دي تيطوان" هوّ أول جورنال صدر ف لمغريب. كان محرر من قيبال پيدرو أنطونيو دي ألاركون.

 مصادر 

تصنيف:تطوان
تصنيف:1860
تصنيف:تاريخ د تطوان
تصنيف:لقرن 19 ف لمغريب
تصنيف:جورنال مغريبي
جامع النور

جامع النور هو جامع كاين ف مدينة أزرو، إقليم إفران، فجيهة فاس مكناس، و أكبر بناية دينية فالأطلس المتوسط، بناه الملك الحسن الثاني فشتنبر 1987، و صلى فيه الملك محمد السادس الجمعة نهار 03 شهر 09 عام 2004.

 الوصف 
جامع النور تبنى على مساحة مساحة 5700 متر مربع، و تايهز تا ل 5000 مصلي. مسجد النور فيه جوج طبقات، السفلية للرجال، والطبقة اللولة للعيالات، كيف ما فيه نافورة و بلاصة ديال لوضو، و بلاصة مكشوفة للصلا يلا دعات الضرورة. الميزانية ديال لبني ديال هاد الجامع وصلات ل10 د لمليار سنتيم، و 150 مليون باش يفرشوه.

 التاريخ 
جامع النور بناه الملك الحسن الثاني فشتنبر 1987، لكن لبني ديالو تعطل بزاف، و ماتدارش تال دجنبر 2000 من عند الملك محمد السادس، لي صلى فيه الجمعة فشتنبر 2004.

 مصادر 

تصنيف:أزرو
تصنيف:معلمة ف جهة فاس مكناس
تصنيف:جامع ف لمغريب
تصنيف:مقالات فيها مصدر و علاين 3000 بايت
لمنتخب لوطني الجزايري د لكورة

لمنتخب لوطني الجزايري د لكورة (ب ) هوّ لفرقة لي كاتمتّل الدزاير بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.

لمنتخب ديال الدزاير كيتلقّب ب "لخوضر"، "لأفناك"، "التعالب"، و "لمحاربين د الصحرا". نضمات الدزاير ل فيفا ف 1 يناير 1964، عام و نص مورما خدات لإستقلال من عند فرانسا. لمنتخب ديال الدزاير دابا هوّ لي عندو اللقب ديال لكاس لعربية اللخرة.

لخصوم التقليديين ديال لمنتحب د الدزاير هوما لمغريب، مصر، و تونس. لمنتخب كايلعب ماتشات تنافسية كبيرة ضد فراقي خرين بحال نيجيريا، سيرتو ف التمانينات، لي عاش فيها وحدة من أحسن لفترات ديالو، ضد مالي لي كاتشارك معاها الدزاير ف لحدود، و ضد السينيڭال.

أول نتيصار كبير ديال لمنتخب د الدزاير كان ضد ألمانيا لغربية ف كاس لعالم 1982 ب 2 ل 1، لي كان شوك كبير ل بزاف د الناس ف لعالم. لمنتخب ديال الدزاير كان قريب يطلع ل الدور التاني، ولايني حيت لماتشات الجوج اللخّرين ديال لڭروپ ماكانوش كيتلعبو ف نفس لوقت ديك الساع، اللّعابا ديال ألمانيا لغربية و لوطريش تّافقو بيناتهم باش تربح اللولة ب 1 ل 0، و بقاو غير كيضوّرو كورة بيناتهم، باش يتأهّلو بجوج و تّقصى الدزاير. فيفا من بعد بدّلات لقانون ديال توقيت اللعب ف لماتشات د لڭروپات، باش مايعاودش يطرا هادشي.

الدزاير نتجات عدد ديال اللعابا لي كيتّعتابرو من بين لأفضل ف التاريخ د كورة ف إفريقيا. ف كاس لعالم 2014 ف لبريزيل، ولّات الدزاير أول منتخب إفريقي كيماركي 4 د لبيوتا ف ماتش واحد ديال كاس لعالم، و كان هادشي ضد كوريا الجنوبية.
تصغير|رياض محرز 
تصغير|بلايلي

 مصادر 


تصنيف:منتخبات د لكورة ديال إفريقيا
تصنيف:كورة د الدزاير
تصنيف:منتخبات دات كاس إفريقيا
لمنتخب لوطني لمصري د لكورة

لمنتخب لوطني لمصري د لكورة هوّ لفرقة لي كاتمتّل مصر بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.

مصر عندها أقدم منتخب ف إفريقيا، و ربحات كاس إفريقيا 7 د لمرات. شاركات ف كاس لعالم 3 د لمرات، و هيّ أول منتخب ديال بلاد ف إفريقيا و ف الشرق لأوسط كيشارك ف هاد التورنوا لعالمي ف 1934. لڭارديان لقديم ديال مصر، عصام لحضري، عندو الروكور ديال أكبر لعّاب شارك ف كاس لعالم.

شارك لمنتخب د مصر لمرة اللولة ف كاس إفريقيا ف 1957 و دّاها، بعدما ربح ضد منتخب السودان (لبلاد لمضايفة) ب 2 ل 1 ف الدومي فينال، و ب 4 ل 0 ف لفينال ضد منتخب إتيوپيا.

 مصادر 


تصنيف:منتخبات د لكورة ديال إفريقيا
تصنيف:مصر
تصنيف:منتخبات دات كاس إفريقيا
تصنيف:كورة د مصر
متحف التاريخ و لحضارات د الرباط

متحف التاريخ و لحضارات د الرباط لي كان معروف قبل ب لمتحف لأركيولوجي د الرباط هوّ متحف مغريبي جا ف مدينة الرباط. هاد لمتحف تدار ف لعشرينات د لقرن 20، و تحل ف 1932. هاد لمتحف فيه معروضات من التاريخ د لمغريب كامل تال لقرن 19، من لفترة لقبلتاريخية، لفترة لمورية، الرومانية، تال لإسلامية. لمعروضات جاو من بزاف د لمواقع لأركيولوجية، بحال وليلي، ليكسوس، شالة، باناصا، و مناطق د لمغريب بحال فاس، الريف و لأطلس لمتوسط و كاين فيه التمتال النصفي لمشهور ديال لماليك يوبا لموريطاني، و نسخة ديال لقلقولة د جبل إيغود.

 تاريخ 
لمتحف بدات لخدمة عليه من لعشرينات د لقرن 20، و تحل لمرة اللولة ف 1932. كان تسد على ود لأشغال، و عاود تحل ل لعموم ف 12 أبريل 2017.

 لمعروضات 

 پاركور و طيمات 
لمتحف كيعرض پاركور كرونولوجي من لفترة لقبلتاريخية تال لفترة لإسلامية، زيادة على طيم خاص ديال التماتيل د لبرونز و الرخام (لي كيرجعو ل لفترة لمورية لمعطلة و لفترة الرومانية). كاينين جوايه عشرين تمتال د لبرونز ف لمتحف، أغلبهوم تّلقاو ف وليلي. من بين لمعروضات لمشهورة كانلقاو لكلب د وليلي، لي تّكتاشف ف 1916، التمتال النصفي ديال لماليك يوبا لموريطاني لي كان حكم مملكة موريطانية (شمال د لمغريب و غرب دزاير)، و طابولا باناصيطانا لي تّكتاشفات ف باناصا ف 1957.

 تصاور 

 مصادر 

 مزاود 

 متحف التاريخ و لحضارات د الرباط (FNM) 
 متحف التاريخ و لحضارات د الرباط على السيت ديال وزارة التقافة 
 ضورة 3D ف لمتحف

تصنيف:متاحف د لمغريب
تصنيف:الرباط
تصنيف:تأسيسات د 1932
تصنيف:مقالات فيها مصدر و 3000 بايت
تصنيف:تاريخ د رباط
تيميشوارا

تصغير|قصر هونيادي ف المدينة.
تيميشوارا هي مدينة ف منطقة بانات ف غرب رومانيا. عدد سكانها كتر من 311.000 نسمة ف عام 2009 و هي عاصمة محافظة تيميش (بالرومنية Timişoara، بالألمانية Temeschwar ولا Temeschburg ولا Temeswar، بالمجرية Temesvár، بالصربية Temišvar، بالبلغارية Timišvár) بالترجمة (القلعة اللي جاية على تيميش) و تيميش هو واد جاي قريب من المدينة، هاد الواد كان سميتو من طرف الرومان القدام Tibisis ولا واد تيميس، و جايا دابا على ساقية د البيغا.

 التاريخ. 
ماكاينش تيفاق على فوقاش تدكرات تيميش لمرة اللولة؛ كاينين مؤرخين حددو الدكر اللول ف 1212م، و شي خرين ف 1266م. ف العام 1175م، إقليم تيميش، ولكن المصادر ما لمحوش لتيميش بلي راها لمركز الاقتصادي والإداري د لإقليم.

ف 16 دجنبر 1989م، بدات تيميشوارا التورة الشعبية لي طيحات بنضام حكم الحزب الشيوعي لي كان حاكمو نيكولاي تشاوتشيسكو، و تعتابرت أول مدينة رومانية يطيح النضام الشيوعي فيها، فمورا مواجهات دموية مع المخزن ديال رومانيا، و لي خلفت كتر من 1000 قتيل و آلاف الجرحى، طاح الحكم مورا سيمانة من تاريخ ديك الأحدات ف المدينة.

 الوضع السكاني 
السكان ديال تيميشوارا 250.849 (إحصاء 2022). و كان 319.279 ف 2011، خسرات تيميشوارا 68.430 واحد ف عشر سنين. و لكن هادشي واقع فمدون رومانيا كاملين، حيث ماشيين و السكان ينقصو.

 النقل 
النقل العام ف تيميشوارا فيه 11 الخط ديال الطرامواي، 9 د الطوبيصات د الضو، و 15 خطوط د الطوبيصات.
المدينة عندها تاني أكبر مطار ف رومانيا هو مطار تريان فويا الدولي اللي هو محور لثاني أكبر خطوط طيران رومانية كارباتير.المدينة مربطة بسلسلة من المدن الأوروبية والرومانية المهمة.والمدينة هي مركز مهم للترانات .
تصغير|200x200بك| جامعة الهندسة
تصغير|200x200بك|كلية الرياضة.

 التعليم 
المدينة فيها بزاف د الجامعات أهمها الجامعة الغربية، جامعة العلوم الهندسة، جامعة الطب و الصيدلة.

 مصادر 


تصنيف:مدون د رومانيا
تصنيف:مقالات فيها مصدر و 3000 بايت
لمنتخب لوطني لموزامبيقي د كورة

لمنتخب لوطني لموزامبيقي د لكورة هوّ لفرقة لي كاتمتّل موزامبيق بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.
 مصادر 


تصنيف:منتخبات د لكورة ديال إفريقيا
تصنيف:موزامبيق
ليبيا (فرقة د لكورة)

لمنتخب لوطني ليبي د لكورة هوّ لفرقة لي كاتمتّل ليبيا بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.
 مصادر 


تصنيف:منتخبات د لكورة ديال إفريقيا
تصنيف:ليبيا
إيريتريا (فرقة د لكورة)

لمنتخب لوطني إيريتريا د لكورة هوّ لفرقة لي كاتمتّل إيريتريا بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.
 مصادر 


تصنيف:منتخبات د لكورة ديال إفريقيا
تصنيف:إيريطيريا
جنوب السودان (فرقة د لكورة)

لمنتخب لوطني جنوب السودان د لكورة هوّ لفرقة لي كاتمتّل جنوب السودان بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.
 مصادر 


تصنيف:منتخبات د لكورة ديال إفريقيا
تصنيف:جنوب السودان
بوتسوانا (فرقة د لكورة)

لمنتخب لوطني بوتسوانا د لكورة هوّ لفرقة لي كاتمتّل بوتسوانا بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.
 مصادر 


تصنيف:منتخبات د لكورة ديال إفريقيا
تصنيف:بوطسوانا
بتيسام جرايدي

بتيسام جرايدي (مزيودة ف 9 دجنبر 1992) هي لعّابة مغريبية د لكورة، كاتلعب ف لپوسط ديال مهاجمة ل لأهلي السعودي د لعيالات و لمنتخب لوطني لمغريبي.

بتيسام الجرايدي دخلات التاريخ كا أول كوايرية مغريبية كاتماركي بيت ف كاس لعالم ضد لمنتخب د كوريا الجنوبية، لي كان أيضا أول رباح د لمنتخب ف كاس لعالم ملي سالا لماتش ب 1 ل 0.

 حياتها 
بدات جرايدي علاقتها معا كورة فاش كان عندها 7 سنين و هيّ كاتلعب ف الدروبا. مور داكشي، شاركات ف لبوطولة لمدراسية و لعبات ل فرقة "نسيم سيدي مومن" قبلما تنضم ل الجيش لملكي.

ربحات معا الجيش لبوطولة د لمغريب 9 د لمرات و كاس لعرش 8 د لمرات، و كاس الصداقة لمغريبية لإماراتية. و دّات جايزة أحسن لعّابة ف لبوطولة د لمغريب ف 2016، و كانت هدافة ديال لبوطولة ف 4 د لمواسم ديال 2017-2018، 2019-2020، 2020-2021 و 2021-2022.

 جوايز 
+پالماريس د بتيسام جرايدي (21 د لبوطولات) لجيش لملكي (18) لأهلي جدة (1) لمونتخاب (2) بوطولا 1
 بطل ف 2013، 2014، 2016، 2017، 2018، 2019، 2020، 2021، 2022
 كاس لعرش
 بطل ف 2013، 2014، 2015، 2016، 2017، 2018، 2019، 2020
 دوري أبطال إفريقيا
 بطل ف  2022 
 كاس تيحاد ساعودي
 بطل ف  2024 تورنوا تيحاد شمال إفريقيا
 بطل ف 2020
 كاس عيشة بوخاري
 تاني ف 2021
 تورنوا دولي د مالطا
 بطل ف 2022
 كاس إفريقيا
 تاني ف 2022

 جوايز فردية 
 هدافة لبوطولة لوطنية لمغريبية (4): 2018، 2020، 2021، 2022
 هدافة تورنوا د أبطال إفريقيا: 2022 (6 د لبيوتا)
 تشكيلة لعام ف إفريقيا (على حساب لإتحاد الدولي ديال تاريخ و إحصائيات لكورة): 2022
 أحسن لعابة ف لماتش د لمغريب ضد كوريا الجنوبية ف كاس لعالم : 2023
 هدافة كاس تيحاد ساعودي: 2024 (14 لبيت)

 لبيوتا الدوليين 
 نمرة  تاريخ  لموضع  لخصم  الصكور (فاش ماركات)  النتيجة  التورنوا 1.  14 يناير 2012  الرباط، لمغريب   1–0  2–0  لإقصائيات ديال كاس إفريقيا د لعيالات 2012 2.  19 مارس 2016  سلا، لمغريب   1–0  1–2  لإقصائيات ديال كاس إفريقيا د لعيالات 2016 3.  18 أكتوبر 2018  قنيطرة، لمغريب   1–1  3–1  ماتش أميكال 4. 2–1 5.  7 أبريل 2019  سلا، لمغريب   1–0  2–2  لإقصائيات د لألعاب لؤلامپية 2020 (إفريقيا) 6. 2–1 7.  31 يناير 2020  تمارة، لمغريب   5–2  6–3  ماتش أميكال 8. 6–3 9.  22 فبراير 2020  لكرم، تونس   2–0  2–0  تورنوا د إتحاد شمال إفريقيا د كورة د لعيالات 2020 10.  30 يوليوز 2023  أديلايد، ؤسطراليا   1–0  1–0  كاس لعالم د كورة د لعيالات 2023

 مصادر 

تصنيف:كوايرية مغريبية
تصنيف:زيادة 1992
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
تصنيف:ناس حيين
پريطوريا

پريطوريا (بنݣليزية و لأفريكانز: Pretoria - بالزولو: ePitoli  - بالطسوانا: Tshwane) هي لعاصمة لإدارية ديال جنوب إفريقيا. هي وحدا من لعواصم التلاتة ديال لبلاد. الجوج لاخرين هوما بلومفونطين (لعاصمة لقضائية) و كيپ تاون (لعاصمة التشريعية). جات لمدينة ف لمقاطعة ديال خاوطينڭ، ف الشمال لغريي ديال لبلاد.

تأسسات پريطوريا ف عام 1855، و تسمّات على سميت أول واحد بناها اللي كان هو أندريس پريطوريوس، واحد لقايد بيض أصلو هولاندي، و كان من لعسكر اللي غلبو الزولو، و اللي كانو تيحاربو لينݣليز باش يديرو بلاد مستاقلة ديالهم. حيت هاد السمية عندها رمزية عنصرية، بزاف ديال الناس كيطلبو باش تبدّل السمية، و اللي كيقتارحو هو "تشواني"، اللي هي نّيت سميت لبلدية اللي هي فيها.

پريطوريا وحدا من لمدون لمعروفة بالرياضة ف إفريقيا، و تنضّمو فيها ماتشات ديال كاس لعالم د الريڭبي ف 1995، و ديال كورة ف 2010. هي لمدينة اللي تاتلعب فيها لفرقة ديال ماميلودي سانداونز.

 تاريخ 
پريطوريا تأسسات على يد مارتينوس پريطوريوس ف 1855، لي كان زعيم ديال جماعة "لمسافرين ل الشمال" (ناس ناطقين ب لهولاندية لي هاجرو ب التران من لكاپ ل الداخل ديال جنوب إفريقيا بدايةً من عام 1836). مارتينوس سمّى لمدينة على بّاه أندريس پريطوريوس لي كان كيتّعتابر بطل عند جماعتو، و ختار لموضع ديالها على جنب واد أپيس (ب لأفريكانية كاتعني "واد لقرودا") باش تكون لعاصيمة ديال جمهورية جنوب إفريقيا (ب لهولاندية Zuid Afrikaansche Republiek).

 مصادر 


تصنيف:مدون د جنوب إفريقيا
تصنيف:عواصم ديال بلدان
تصنيف:مقالات فيها مصدر و 3000 بايت
النادي الأهلي

النادي الأهلي فرقة د كورة المقر ديالها كاين ف العاصمة د مصر، القاهرة.

تأسسات الفرقة ف 24 أبريل 1907 وكان المؤسس ديالها عمر لطفي، لي كان باه مغربي.

اليوما الأهلي هي الفرقة لي عندها أكبر عدد د الألقاب ف العالم العربي وف إفريقيا.

 مصادر 


تصنيف:فراقي د كورة مصرية
تصنيف:فراقي رياضية د مصر
روحانية ( لكارديكية )

روحانية ( نݣليزية : Spirtism ) و كتسمى حتى لكارديكية ( نݣليزية : Kardecism ) تأسسات ف فرانسا ف نص نتاع لقرن 19 على يد لكاتب و لمعليم ألان كارديك، و هو كيشرح على حساب نظرة لمسيحية رحلة و دورة لي كتدوز منها روح باش ترجع لوجود لمادي مور لموت نتاع لجسد لقديم لي سكنات فيه و حتى تطور لي كتدوز منو هاد لعملية و كيربطو لمفهوم نتاع " روحانية لكارديكية " مع مفاهيم فلسفية و علمية و بانت لحركة لكارديكية بحال تحديد لمجال روحاني و تجديد حتى لشي ممارسات روحانية لي كانو منتاشرين ف ؤروپا و امريكا شمالية.

تصغير|تصويرة لمؤسس نتاع روحانية لكارديكية " ألان كارديك "

 اصل نتاع سمية 
بانت لكلمة نتاع روحانية من كلمة نݣليزية  Spiritism  و لا كلمة روح " Spirit " و سمية تانية لي هي كارديكية و لي جاية من سمية نتاع مؤسس لمجموعة " كارديك " و لي دار هاد لقب عام 1857 ف لكتاب ديالو " كتاب نتاع الارواح "  

 لإيمان عند روحانيين لكارديكيين 
لعقيدة نتاع لكارديكيين روحانيين كتكون من 5 ديال حوايج أساسية و لي معروفة ب " لكتابة روحانية " Spiritist Codification و هاد 5 نتاع لحوايج هوما:

 لكتاب نتاع الارواح
 كتاب نتاع لوسطاء
 لإنجيل و لكن كيفسروه بتفسيرات روحانية
 رب واحد
 لجنة و جهنم

و كيأمنو روحانيين لكارديكيين حتى ب " لحوايج تكميلية " و هوما امور بحال لإيمان بالنشر نتاع لخير و تحسين لأخلاق نتاع بنادم و حتى تواصل مع الارواح

 ديموگرافيا نتاع روحانية لكارديكية 
على حساب ما قال " مجلس لعالمي نتاع روحانيين " انه روحانية لكارديكية كاينة ف 36 دولة ف لعالم و لبريزيل كتعتبر هي اكثر دولة فيها لكارديكيين كيوصلو لشي 4 مليون واحد تقريبا و فالعالم كامل كاين تقريبا 13 مليون روحاني كارديكي و مفرقين ف دول ؤروپية و أمريكية بحال ألمانيا و فرانسا و لبريزيل و هولاندا و طاليان و لمكسيك و لبرطقيز و غيرهم.

 مصادر 


تصنيف:دين
تصنيف:مقالات فيها مصدر و 3000 بايت
هانوي

هانوي (بلڤييطنامية: Hà Nội) هي لعاصمة ديال ڤييطنام و تاني أكبر مدينة فيها. جات ف الشمال الشرقي ديال لبلاد، ف الدلطا ديال لواد لحمر. هي مدينة قديمة بزاف و التاريخ ديالها فايت 3000 عام. كانت هي لعاصمة د ڤييطنام من لقرن 11، و حتلوها لفرانساويين و الجاپونيين. من 1954 ل 1975، ف لوقت د لحرب، كانت هي لعاصمة د الشمال الشيوعي د ڤييطنام، و ملّي توحدات لبلاد رجعات هي لعاصمة د لجمهورية لإشتراكية د ڤييطنام كاملة.

هانوي من لمدون السياحية لمهمة ف ڤييطنام حيت عندها تاريخ كبير، و بزاف ديال لمآتر ديال بزاف د الديانات (لبودية، لمسيحية، الطاوية) و فيها بني مخلّط ما بين لبني التقليدي و لباطيمات لفرانساوية د لقرن 20. طرف من لمدينة لقديمة ديالها داخل مع الترات لعالمي ديال ليونيسكو.

هانوي فيها محطّة ديال الطران تيدوزو منها الطرانات د الشمال ولجنوب د ڤييطنام، و حتا طران اللي تيدّي لپيكين. فيها جوج مطارات، واحد دولي جديد (تبنا ف 2015)، و واحد قديم (تحلّ ف 1936)، و كيتخدّم دابا غي لطيارات لخاصّة.
 لأصل د السمية 
ها نوي هي التركيبة د جوح كلمات بلڤييطنامية: "ها" اللي تاتعني واد، و "نوي" اللي لمعنا ديالها لداخل. لمجموع د لكلمات بجوج تيعني لمدينة اللي جات ف وسط لواد، و هادشي حيت جات على دلطا كبيرة ديال لواد لحمر.
 مصادر 


تصنيف:مدون د ڤييطنام
تصنيف:عواصم ديال بلدان
تصنيف:عواصم آسيوية
تصنيف:مقالات فيها مصدر و علاين 3000 بايت
لوي ربعطاش

لوي ربعطاش (لوي ديوضوني؛ مزيود ف 5 شتنبر 1638، توفى ف 1 شتنبر 1715) لمعروف تا ب سميت لوي لكبير (ب لفرانساوية Louis le Grand) ؤلا لماليك الشمش (ب لفرانساوية Le roi soleil) ، كان ماليك د فرانسا من عام 1643 حتال فاش مات ف عام 1715. لمدة د لحوكم ديالو لي محسوبة بشكل دقيق (72 عام و 110 نهار) هيّ أطول مدة مستامرة و موتّقة دوّزها حاكم على راس دولة ف لعالم. وخا لحوكم ديالو كيرشم ل لإستبداد ف ؤروپا، لوي 14 ضوّر راسو ب شخصيات سياسية و عسكارية و تقافية معروفة بزاف، مثل بوسويي، كولبير، دو لوڤوا، لوبران، لونوطر، لولي، مازاران، موليير، راسين، تورين، كونضي لكبير، و ڤوبان، و لعهد ديالو عرف ستيقرار كبير ف فرانسا، و جعلها تولّي قوة سياسية كبيرة ف ؤروپا و ف لعالم.

من لعبارات لمشهورين لي منسوبين ل لوي ربعطاش: "الدولة هي أنا" (ب لفرانساوية L'État, c'est moi). بزاف د التوارخيا كيشكو واش لوي ربعطاش ڭال هاد لعبارة بصح، سيرتو حيت ماكاينة ف تا سجلات من لعهد ديالو، و كاتّناقض معا مقولة موتّقة لي ڭالها على فراش لموت "أنا غانمشي، ولاكين الدولة غادي تبقى" (Je m'en vais, mais l'État demeurera toujours).

 طفولتو 
تصغير|لوي 14 ملي كان صغير، رسام مجهول
تّولد لوي 14 ف قصر سان جيرمان ؤن لاي لي جا 19 كيلوميطر ف لغرب ديال پاري. بّاه هوّ لماليك لوي تلطاش و مّو لماليكة آن د لوطريش. مّو كانت فقدات لحمل ديالها 4 د لمرات قبل منو، و داكشي علاش فاش تّولد تسمى Dieudonné، يعني "لمعطي من عند الله".

لوي كان كيبغي مّو بزاف، و كان كيعبر على لحب ديالو ليها بشكل ماشي طبيعي بالنسبة ل لعصر ديالو. بجوج كانو كيبغيو لماكلة و لمسرح، و كانت لماليكة كاتدوّز أغلب وقتها معا ولدها لي خدا بزاف د لإهتمامات ديالو منها.

ملي مات لوي تلطاش ف 14 ماي 1643، لوي ربعطاش ولّا ماليك على عمر د 4 سنين، و مّو آن كانت هيّ لوصية عليه.

 مصادر 

 مزاود 

 رنم، أورست، إد. لقرن د لوي ربعطاش (1972) المستندات؛ على لأنتيرنيت
 أعمال ديال ؤلا على لوي ربعطاش ف لارشيف د لأنتيرنيت
 أعمال ديال لوي ربعطاش ف ليڤريبوكس (كتوبا ؤديو فابور)
 لوي ربعطاش على History.com
 التيكست لكامل ديال عقد الجواج، لأرشيڤ لوطني لفرانساوي)
 Le Siècle de Louis XIV، كتبو ڤولطير، 1751


تصنيف:تاريخ د فرانسا
تصنيف:زيادة 1638
تصنيف:وفيات 1715
تصنيف:سياسي فرانساوي
تصنيف:مقالات فيها مصدر و 3000 بايت
ڭروپ ڤاڭنر

لڭروپ ڤاڭنر (ب الروسية Группа Вагнера، ڭروپا ڤاڭنيرا) رسمياً PMC Wagner (ب الروسية ЧВК Вагнер) هيّ شركة پريڤي د لميليطير ممولة من عند لحوكومة الروسية، لي تال 2023 كان كيسيّرها إڤڭيني پريڭوجين، لي كان حليف كبير ديال ڤلاديمير پوتين. لڭروپ ڤاڭنر كان مخدّم لقلدة التحتانية لعسكارية ديال الجيش د روسيا، و كاينين أدلة بلي لهدف د لڭروپ كان باش لحوكومة الروسية تهرّب من لمسؤولية ديالها و تغطّي على لأعداد لحقيقية د الناس لي تقتلو بسباب تدخلات روسية على برّا (سياسة لإنكار).

هاد لڭروپ بان ف لحرب د ضونباس ف ؤكرانيا ف 2014 و 2015، لي كان عاون فيها لقوات لي كاتساند روسيا. و كان عندو دور كبير ف الجتياح الروسي د ؤكرانيا من 2022، لي ضمّات فيه محابسيا رواسا باش يحاربو ضد ؤكرانيا. معا اللخر د 2022، كان لعدد د لعساكريا د لڭروپ داز من 1000 تال مابين 20000 و 50000. لڭروپ ڤاڭنر دعم تا بلدان صديقة د روسيا ف لحروب ديالها، بحال لحرب ف سوريا، ليبيا، جمهورية إفريقيا لوسطانية، و مالي. ف إفريقيا، لڭروپ عطا سربيس ديال لأمن موقابيل باش كونطرات د مناجم الدهب و الماس يتّعطاو ل شركات روسية. لأعضاء د لڭروپ توجهو ليهوم توهام ديال جرايم د لحرب بحال لقتيلة، التعديب، لغتيصاب، و الشفرة د لممتلكات ديال لمدنيين، زيادة على تعديب و قتيل لأعضاء لقدام ديالهوم لي قررو يخرجو من لڭروپ.

 مصادر 


تصنيف:روسيا
تصنيف:مقالات فيها مصدر و 3000 بايت
تصنيف:ييڤڭيني پريڭوجين
عاصفة د دانييل 2023

لعاصفة ؤلا لإعصار د دانييل كان أميت إعصار متوسطي علاين ستيوائي ف التاريخ لمسجل، ؤ أكلف إعصار ستيوائي ؤلا تحت-ستيوائي برا د منطقة شمال لمحيط لأطلاسي. لعاصفة، لي بدات كاتشكل ف 4 شتنبر 2023، تسببات ف فيضانات ف ليونان، بلغاريا و تركيا. تحركات موراها ل عند ليبيا فين تسببات ف خسائر كبيرة بزاف.

ف ليونان، لفيضانات كلّفات 2 د لمليون يورو ف لخسائر، الشي لي خلات هاد لإعصار أكلف كارتة ف التاريخ د لبلاد. ف ليبيا، جوج د لباراجات حدا مدينة درنة تهرّسو و لفيضان لي نتج عليهوم قتل 11300 واحد، زيادة على 10100 د لمفقودين.
تصغير|لعاصفة د دانييل ف 5 شتنبر 2023

 مصادر 

تصنيف:كوارت د 2023
تصنيف:مقالات فيها مصدر و علاين 3000 بايت
لأب جيݣو

محمد ولد الحسن العفاني المعروف ب أب جيݣو (تزاد ف 15 أبريل 1900 و مات ف 31 غشت 1970) مدير ديال كورة قدم مغربي و صحفي و لعّاب سابق كان مدير ديال نادي الوداد و الرجاء ف دار بيضا. كايتعتبر من أكثر مدربيين تتويجا فتاريخ ديالت الكورة المغربية. وهو الأب الروحي لكرة القدم البيضاوية التي كتعتبر الركيزة الأساسية ديال كرة القدم المغربية. و عندو باع ف التكوين القتيصادي ف مجال القطاع البنكي ف المغرب، و كان تا أول وزير للشبيبة والرياضة ف عهد أول حكومة مغربية بعد الإستقلال.

 حياتو 
تولد عام 1900 ف تونس لعاصمة، فين كان بّاه خدام تاجر، لي أصلو من إيسافن القريبة من مدينة تارودانت المغربية، و كانت مّو تونسية. ملي ماتت فاش كان عمرو 5 سنين، فامليتو رجعات كاملة ل لمغريب. ف 1918، كان أول مغريبي كيحصل على لباك ديالو من ليسي ليوطي.

كيتعتبر من أول المدربين المغاربة الي حصلو على ديپلوم تكوين المدربين، لي خداه ف النݣليز برا الإطار الفرنكوفوني لي كان مأتر ديك الساع ف المغرب، إضافة ل ثقافتو الواسعة ف الميدان الصحفي والقتيصادي.

لعب محمد بن الحسن لصالح فرقة أطليتيك Athlétique لميريكاني من عام 1922 حتال عام 1930؛ بدا مسيرتو الإدارية ف عام 1929 مع نادي أولمپيك أسفي. فعام 1939 ولا أول مدير ديال لوداد الرياضي. ف عام 1952 خلا الوداد باش يدرّب منتخب المغرب حتى عام 1957، و نتاقل لنادي الرجاء الرياضي وهو المنصب لي شغلو حتى التقاعد ديالو عام 1968.

 قصة اللقب 
كيطلقو على محمد العفاني ف الساحة الصحفية المغربية و لفرانساوية لقب "جيݣو" المرفوق بالأب و لي رفضو ف مقال صحفي. هاد جوج الألقاب عندهم سبابهوم: لقب جيݣو طلقوه عليه الصحافة لفرانساوية، حتاش واحد من الصحفيين الفرانساوين كتب على العمود ديال الجورنال لفرانساوي مقال رياضي داعى فيه بلي اللاعب محمد بن الحسن كيقلد فالحركات ديالو ف التيران واحد اللعاب فرانساوي سميتو "جيݣو". وخا هاد التشبيه لي كان غير دايز ف المقال كان فيه شوية د لإعجاب، غضب محمد بن الحسن العفاني، الشي لي خلاه يكتب رد ف نفس الجورنال ب مقال كيرفض داكشي لي جا ف لعمود الرياضي. هادشي ماممنعش الجمهور الرياضي باش يستعملو هاد اللقب ولي ولّا أمر واقع ف السيرة الشخصية الرياضية ديالو.

 وفاتو 
تصغير|لماليك محمد لخامس كيوشّح لأب جيݣو
مات الأب جيݣو عام 1970 و خلا موراه ثروة رياضية ثقافية مهمة للدار البيضا، بعدما ضحى بالفلوس والوقت والمجهود الخاص باش يبني الرياضة المغربية، ب تأسيس و إعداد لأكبر نوادي القرن 20 فإفريقيا و فالعالم العربي حتال عام 2000، على حساب تصنيفات الفيفا و الإتحاد الإفريقي، و فتاريخ كورة القدم المغربية على الإطلاق، بجوج أساليب متناقضين وجوج لوان مختالفين من مدينة وحدة.

 مصادر 

تصنيف:زيادة 1900
تصنيف:وفيات 1970
تصنيف:مدريب مغريبي
تصنيف:كوايري مغريبي
تصنيف:ناس تزادو ف تونس لعاصمة
تصنيف:ناس توفاو ف الدار البيضا
تصنيف:ناس قراو ف ليسي ليوطي
تصنيف:مدريب ديال الوداد البيضاوي
تصنيف:مدريب ديال الرجاء البيضاوي
تصنيف:مدريب ديال أولمپيك أسفي
تصنيف:مدريب ديال لمنتخب لوطني لمغريبي د لكورة
تصنيف:مقالات فيها مصدر و 3000 بايت
پيسطاش

الپيسطاش هو نوع نباتي كيتبع ڭنس البطم وكينتمي للفصيلة البطميات. و كيرجع أصلو ل أفغانستان ، آسيا الوسطانية، سوريا و إيران. اليوم كيتباعو لحبات د الپيسطاش في عدة صيغ، بحال المقشر ولا لماشي مقشر، محلى ولا حتى مملح.

 الإنتاج 
+إنتاج الپيستاش، 2021لبلادلإنتاج التونات المتريكية (LT، ST) لميريكانإيرانتركياالشينواسورياالعالمالمصدر: فاوستات الأمم المتحدة

 البحوث و التأتيرات الصحيّة 
تصغير|المكسرات المالحة ف البنغال الغربية، الهند.
لقات واحد المراجعة بلي ستهلاك د الپيسطاش كينقص ضغط الدم ف الناس لي ماعندهمش المرض د السكار. ف 2021 واحد المراجعة لقات بلي لي كياكلو الپيسطاش لمدة 3 شهور ولا قل نقص لهم بشكل كبير مستويات تريڭليسيريد (تلاتي الڭليسيريد).

 مصادر 


تصنيف:عشبة
تصنيف:مقالات فيها مصدر و 3000 بايت
تصنيف:شجرة د لفروتات
تصنيف:جدور و حبات كيتكالو
تصنيف:عشوب توصفو ف 1753
لمطايفة د غزة و إسرائيل د أكتوبر 2023

لمطايفة د غزة و إسرائيل د أكتوبر 2023 لي كايسميها لإعلام لعربي عملية طوفان د الأقصى، و ف إسرائيل عملية د سيوف ت لحديد، و تيڭولوليها شي مصادر لحركة شعبية ثالثة و تيتڭال ليها بشكل ماشي رسمي دبزات 7 أكتوبر، هي عملة عسكرية طويلة طلقاتها لفصايل د لمقاومة لفلسطينية ف قطاع غزة و على راسها حركة د حماس بيديها كتايب شهيد عز دين لقسام ف صباح د سبت 7 أكتوبر 2023 الموافق لـ (22 ربيع لول 1445 هـ)، و علن لقايد لعام للكتايب محمد ضيف، و بدا من حملة رد على ما عتابرو "لإنتهاكات لإسرائيلية ف باحات لمسجد لأقصى و تكرفيص لمستوطنين لإسرائيليين على لمواطنين لفلسطينيين ف لقدس و الضفة و الدّاخل المحتل". و سالات بفوز حماس بالحرب في أقوى نتصار كاتحققو المقاومة.

 مصادر 


تصنيف:لحرب
تصنيف:2023
تصنيف:مقالات فيها مصدر و 3000 بايت
تصنيف:مطايفات د عوام 2020
تصنيف:عوام 2020 ف إسرائيل
تصنيف:حماس
تصنيف:حوثيين
تصنيف:لمطايفة بين فلسطين و إسرائيل
سپورتينڭ لبيضاوي

سبورتينڭ كلوب دارلبيضا ولا سبورتينڭ لبيضاوي هي فرقة مغريبية ديال كورة ديال لعيالات كاتلعب ف لبوطولة 1. لفرقة مبازية ف مدينة دارلبيضا، ؤ كاتستقبل لماتشات ديالها ف تيران با محمد ف سباتة.

 تاريخ 
تأسس سبورتينڭ دارلبيضا ف 2019، وهي فرقة مخصصة غير ل لعيالات دغيا طلعات ف لمستويات. أول رئيس ديالها كان هو معاد عكاشة. ف عاماين، لفرقة طلعات ل پروميار سيري ؤ ورات لإمكانيات ديالها مورما تكلاصات تالتة ف أول موسم ديالها ف 2021-2022.

ف 14 نونبر 2023، رشحات لكونفيديرالية د لكورة لإفريقية سپورتينڭ لبيضاوي ل جايزة أحسن فرقة إفريقية ديال لعيالات ف 2023.

 پالماريس 
+جوايز د سپورتينڭ دارلبيضا بوطولات محلية بوطولات دولية بوطولا 1 (0) :
 تاني : 2023
 بوطولا 2 (1) :
 بطل : 2021
 كاس لعرش (0) :
 تاني : 2021
 بوطولة لعصبة لجيهاوية دارلبيضا لكبيرة (1) :
 بطل : 2020 كاس شمال إفريقيا (1) :
 بطل : 2023

 مصادر 

تصنيف:فراقي د كورة مغريبية د لعيالات
تصنيف:مقالات فيها مصدر و 3000 بايت
جوبا ن توجا

جوبا ن توجا ولاّ جوبانتوجا (بتمازيغت: ⵊⵓⴱⴰ ⵏ ⵜⵓⵊⴰ) هي واحد لمجموعة موسيقية مغربية د الروك ألطيرناتيڤ تاتغنّي بلأمازيغية ديال لأطلس. تأسسات لمجموعة ف 2016 ف دوار آيت بوعلي، ف لإقليم د أزيلال.

تاتخلّط لمجموعة ما بين لموسيقا ديال لإندي روك و لموسيقا ديال لأطلس لكبير بحال تازنزارت و الروايس. خرجات أول ألبوم ديالها ف 2019.
 السًمية 
سمية لمجموعة "جوبا ن توجا"، تاتعني بالدراجة "جوبا ديال توجا". جوبا كان ملك أمازيغي ديال مملكة موريطانية، و توجا سمية لهضبة اللي جاو منها لمؤسسين د لمجموعة، و اللي ساكنة فيها لقبيلة ديالهم.
 الأعضاء لي فالمجموعة 
لمؤسسين ديال لمجموعة ولأعضاء ديالها هوما:
 أيوب نبيل (صوت و ݣيطار)
 شهيد نبيل (لباص)
 زكريا أواغاد
 فدوى نبيل (صوت و لكلاڤيي)
 ياسين التاغية (لݣيطار)
 ياسر آد (جا ف 2017 - الباتري)

 مصادر 

تصنيف:مجموعة د لموسيقا من لأطلس
تصنيف:مجموعة د لموسيقا مغريبية
تصنيف:روك
جمهورية أرتساخ

أرتساخ، رسمياً جمهورية أرتساخ ؤلا جمهورية ناڭورنو كاراباخ هيّ دولة ب عتيراف محدود ف جنوب لقوقاز لي التيريطوار ديالها جميع لبلدان د لعالم كيعتابروه طرف من أزيربيدجان. مابين 1991 و 2023، سيطرات أرتساخ على طراف من ناڭورنو كاراباخ (ؤلا قره باڭ) بما فيها لعاصيمة سطيپاناكيرت. من حرب ناڭورنو كاراباخ التانية ف 2020 تال لهجمة د لقوات لأزيربيدجانية ف 2023، كانت لمنطقة محصورة وسط أزيربيدجان. الطريق لوحيدة لي كاتربطها معا أرمينيا كانت مڭارضية من عند لقوات د حفض السلام الروسية.

كانت بدات لمطالبة ب هاد لمنطقة لي أغلبية سكانها أرمينيين ديجا من 1918، من عند الجمهورية الديموقراطية د أزيربيدجان (لي كانت مابين 1918 و 1920) و الجمهورية اللولة د أرمينيا (1918 تال 1920) بعدما طاحت لإمبراطورية الروسية. لحرب اللولة عليها ناضت ف 1920. لقضية هدات بعدما تأسس لإتحاد السوڤياتي لي حوّل لمنطقة ل ؤبلاصط (إقليم) ف 1923. السلطات السوڤياتية لأزيربيدجانية كانت كاتقمع لأرامن و كاتحاول تجري عليهوم من لمنطقة و كاتشجع لأزيريين باش يسكنو تماك. وخا داكشي لأرامن بقاو لأغلبية.

ف اللخر د التمانينات فاش قربات الطيحة د لإتحاد السوڤياتي، رجعات لمنطقة مرة خرة سباب ديال النزاع بين أزيربيدجان و أرمينيا. ف 1991، تدار إستفتاء لي نتج عليه موافقة شعبية على لإستقلال ديال ناڭورنو كاراباخ و إقليم شاهوميان لي حداه. ف 1992 ناضت حرب ناڭورنو كاراباخ اللولة، لي ربحاتها جمهورية أرتساخ ب دعم من أرمينيا. ف 1994 تّسنات معاهدة ديال حبيس لقرطاس، و لوضعية بقات مجمدة، ب سيطرة جمهورية أرتساخ على لمنطقة بحكم لواقع. من بزاف د النواحي، أرتساخ كانت بحال جهة تابعة ل أرمينيا، و هاد اللخرة ماعمّرها عتارفات ب لإستقلال ديالها كا دولة بشكل رسمي، ولاكين دعماتها ب لفلوس و لعسكر. ف 2017 تدار إستفتاء لي بدّل السيستيم د لبلاد من نص رياسي ل ديموقراطية رياسية، ب برلمان ب شومبرة وحدة، و تبدلات السمية ديالها من جمهورية ناڭورنو كاراباخ ل جمهورية أرتساخ، وخا السميات بجوج بقاو رسميين.

مابين 1994 و 2020، لقوات لعسكارية د أزيربيدجان و أرمينيا بقاو مفارقين ب واحد لخط د لكونطاكط، لي مرة مرة كانو كيوقعو فيه مطايفات قتّالة. ف 2020 ناضت حرب ناڭورنو كاراباخ التانية، لي عرفات إنتصار ديال أزيربيدجان و قدرات ترد أغلبية د لأراضي لي كانت تحت السيطرة د جمهورية أرتساخ. ف 19 شتنبر 2023 دارت هجمة جديدة، لي أدّات ل تحياد السلاح ديال لارمي د أرتساخ و هروب طرف كبير من السكان لأرامن ديال لمنطقة لي مشاو لاجئين ل أرمينيا. ف 28 شتنبر، الرايس د جمهورية أرتساخ صامويل شاهرامانيان سنى مرسوم كيحلّ جميع لمؤسسات لحوكومية ديالها ب حلول 1 يناير 2024. ف 22 دجنبر 2023، شاهرامانيان ڭال من لمنفى ديالو ف أرمينيا بلي لمرسوم ملغي و بلي ماكاين تا شي وتيقة كاتنص على حلّ لمؤسسات د لحوكومة د أرتساخ.
تصغير|تصويرة پانورامية ديال لعاصيمة سطيپاناكيرت ف 2015

 مصادر 


تصنيف:تأسيسات د 1991
تصنيف:أرمينيا
تصنيف:أزيربيدجان
تصنيف:بلدان ما بقاتش
تصنيف:نحيلالات د 2023
تصنيف:دول بانو مور لإتحاد السوڤياتي
أمين حاريت

أمين حاريت (مزيود ف 18 يونيو 1997) كوايري مغريبي كيلعب وسايطي مهاجم ف لبوطولة لفرانساوية اللولة معا فرقة ؤلامپيك مارسي. حاريت تّولد ف پونطواز، فرانسا، و كيلعب معا لمنتخب لوطني لمغريبي د كورة. ف 27 غشت 2003 خدا الجنسية د فرانسا ف نفس لوقت معا واليديه.

 لكاريير معا لفراقي 

 نونط 
بدا حاريت لكاريير ديالو معا لفرقة د نونط ف ليݣ 1 ف 13 غشت 2016، ملي فرقتو لعبات ضد ديجون، و لعب لماتش كامل لي سالا ب الرباح 1 ل 0.

 شالكه 04 
تصغير|حاريت معا شالكه 04 ف 2018
ف 10 يوليوز 2017، شالكه 04 علنات بلي سنات معا حاريت كونطرا د 4 سنين. لقيمة د الطرونصفير كانت 8 مليون أورو، لي تقدر توصل ل 10 مليون ب لبونوصات. لعب لماتش اللول ديالو معا هاد لفرقة لألمانية ف 14 غشت ف كاس ألمانيا ضد دينامو برلين، و خرج مورا لميطا اللولة ف ماتش لي ربحاتو شالكه ب 2 ل 0.

ف 25 نونبر 2017، جاب حاريت لݣول اللول ديالو ف لبوطولة لألمانية ف ماتش ضد بوروسيا ضورتموند، لي رجعو فيه من خسارة د 4 ل 0، باش يتعادلو ف اللخر 4 ل 4. حاريت تّعتابر "اللعاب الجديد د الشهر" ديال لبوطولة د ألمانيا ف دجنبر 2017، و فاش سالا لعام، تّعتابر "اللعاب الجديد د لعام" ديال موسم 2017-2018.

ف 11 دجنبر 2019، حاريت مدد لكونطرا ديالو معا شالكه ل 3 سنين خرة، تال 2024.

 مارسي 
ف 2 شتنبر 2021، تّعلن بلي شالكه غادي تسلّف حاريت ل فرقة ؤلامپيك مارسي ف موسم 2021-2022. لعب لماتش اللول ديالو معاهوم ضد فرقة موناكو، لي غلبوها ب 2 ل 0، و كان حاريت مول لاسيست لي جاب لݣول التاني. ف لماتش لي موراه ضد رين، ماركا 12 دقيقة مورما دخل ف الدقيقة 59، لي كان أول ݣول ديالو معا مارسي. ف 20 أبريل 2022، ماركا لݣول د الرباح ضد لفرقة لقديمة ديالو، نونط، ف ماتش لي سالا ب 3 ل 2.

ف 1 شتنبر 2022، عاود نضم حاريت ل مارسي ل موسم جديد، هاد لمرة ب لإمكانية ديال لإنتقال ف مرة. ف 7 نونبر، سنى معا مارسي ب صفقة قيمتها ف جوايه 5 مليون أورو.

 لكاريير الدولية 
تصغير|أمين حاريت كايدريبلي قدام مسعود شوجاعي ف ماتش ضد إيران ف كاس لعالم 2018.
لعب حاريت ف لبدية ل لمنتخب د فرانسا د قل من 18 عام، و من بعد ل لمنتخب د قل من 21 عام. ف أكتوبر 2015، رفض باش يلعب ل لمنتخب د لمغريب د قل من 19 عام. ف 12 شتنبر 2017، بدّل الرأي ديالو، و ختار باش يلعب معا لمنتخب لمغريبي د لكبار.

ف 7 أكتوبر 2017، لعب لماتش اللول ديالو معا لمنتخب ف لإقصائيات د كاس لعالم 2018 ضد لݣابون ف موركاب محمد لخامس ف كازا. و كان خدا لبلاصة د نور الدين أمرابط ف الدقيقة 90 ف لماتش لي سالا ب 3 ل 0 ل صالح لمغريب.

ف ماي 2018، تّختار من بين 23 لعّاب باش يكون ف لمنتخب د لمغريب د كاس لعالم 2018 ف روسيا.

ف 10 نونبر 2022، تّختار معا 25 لعّابا خرين باش يمتّلو لمغريب ف كاس لعالم 2022 ف قطر. ولاكين ف 13 نونبر تعرض ل إصابة ف ركبتو و ماقدرش يشارك.

ف أكتوبر 2023، ماركا حاريت أول بيت ديالو معا لمنتخب ضد ليبيريا ف ماتش لي سالا ب الرباح ل لمغريب ب 3 ل 0.

 مصادر 

تصنيف:كوايري مغريبي
تصنيف:ناس حيين
تصنيف:زيادة 1997
تصنيف:لعابا د كاس إفريقيا 2023
تصنيف:لعابا د كاس لعالم 2018
الجامعة الغربية د أراد "ڤاسيلي ڭولديش"

الجامعة الغربية د أراد "ڤاسيلي ڭولديش" بالرومانية: Universitatea de Vest „Vasile Goldiș” din Arad (إختصار UVVG) . جاية ف مدينة أراد ف رومانيا.

الراعي الروحي للجامعة هو ڤاسيلي ڭولديتش، و هو سياسي روماني بارز، و پيداڭوڭ، و دعائي، و عضو ف الأكاديمية الرومانية وشخصية رئيسية ف إتحاد ترانسيلڤانيا مع رومانيا ف عام 1918.

 التاريخ 
يمين|تصغير|المبنى الرئيسي للجامعة
تأسست ف 1990 غير ب زوج د الكليات ف داك الوقت: القانون والتسويق، الإدارة و لانفورماتيك. باش يكبرو و يطورو الجامعة بانت ف 1991 كلية طب السنان، وكلية الطب ف عام 1992، وكلية التربية البدنية والرياضة ف عام 1993. و ف هاد الوقت الجامعة عندها فروع ف ساتو ماري، بايا ماري، زالاو، مارڭيتا، سيبيش.

الجامعة هي من الموقعين على ميثاق بولونيا لعام 1999.

الهيكل ديال الUVVG

 كلية الحقوق
 كلية الإقتصاد، التيكنولوجيا والمعلومات والهندسة
 كلية الطب
 كلية الصيدلة
 كلية طب الأسنان
 كلية العلوم الإنسانية، التربية البدنية، والرياضة

الهياكل الأكاديمية التانية

 جردة نباتية جامعة ميسيا
 معهد علوم الحياة

 الإدارة 

 كوراليا أ. كوتوراسي - ريكتور
 پيترو درايو - نائب ريكتور
 أنكا هيرمينيان - نائب ريكتور
 كريستيان بينتي - نائب ريكتور
 أندريه أنجلينا - نائب ريكتور
 پاول فريمان - رئيس مجلس الشيوخ

 سيت ويب 

 مصادر 

تصنيف:جامعات ؤ مؤسسات د تعليم لعالي
تصنيف:رومانيا
ماجورو

ماجورو (بلمارشالية: Mājro) هو أرخبيل جا ف لجزر د لمارشال، و هو لعاصيما د لبلاد و فيه أكبر مدينة فيها. جات ماجورو على لمحيط لمهدّن و فيها 64 جزيرة تابعين ليها. لمساحة لكاملة د لأرض د هاد لأرخبيل هي 9.7 كم مربع، و لحرارة لمتوسطة فيها جوايه 27 درجة.

تيسكنو ف ماجورو تقريبا 30.000 واحد، و فيها لمطار الدولي لوحيد ديال لبلاد. هاد لعاصمة عندها تاريخ قديم. سكنو فيها الناس من هادي كتر من 2000 عام، و حكموها بزاف د لبلدان منها ألمانيا و الجاپون و لميريكان.

 مصادر 


تصنيف:جزر مارشال
تصنيف:عواصم ديال بلدان
سيمون دو بوڤوار

سيمون لوسي إرنيستين ماري بيرطراند دو بوڤوار (مزيودة  ف 9 يناير 1908، توفات ف 14 أبريل 1986) فيلسوفة وجودية و كاتبة فينيمينيست فرانساوية. وخا ماكانتش كاتعتابر راسها فيلسوفة و تال وقت موتها ماكانتش كاتّشاف كا فيلسوفة من عند أكاديميين خرين، لكتابات ديالها كان عندهوم تأتير كبير على لفيمينيزم لوجودي و النضرية د لفيمينيزم بشكل عام.

دو بوڤوار معروفة ب رواياتها، كتوباتها لبيوڭرافية و مقالاتها على لفلسفة، السياسة و مواضيع إجتماعية.

 مصادر 


تصنيف:وفيات 1986
تصنيف:زيادة 1908
تصنيف:لفلسفة لفرانساوية
تصنيف:فيمينيزم
شوال لخروف (نوارة)

تصغير
شوّال لخروفسميّة معروفة فدكّالة. رّبيع يقدر يتسمّى سميّة خرة في بلاصة خرة (سمية علمية: Reseda alba) هيّا نوّارة بايضة من لفاميلة د Resedaceae كاتجي ف زّنايڭ ف الشتوة (من يناير حتّال مارس).

كاياكلوه لغنم و لبڭر.

 نويطات 

 مصادر 

تصنيف:عشبة
تصنيف:عشوب توصفو ف 1753
لحرب لأهلية د ميانمار (2021-)

لحرب لأهلية د ميانمار لمعروفة تا ب التورة د الربيع د ميانمار ؤلا لحرب الدفاعية د الشعب هيّ حرب أهلية طارية دابا ف ميانمار لي كاتعتابر طرف من صراعات داخلية بداو من 1948، و شعلات مزيان من 2021 بعد نقيلاب عسكاري ف ميانمار، و لقمع لي طرا بعد مضاهرات ضد النقيلاب. تال حدود يناير 2024، لألاف ديال لعساكريا ستسلمو بلا مقاتلة، منهوم 6 د الجينيرالات. كاينين مراقبين كيڭولو بلي لقوات ديال طاطماداو (الجيش د ميانمار) "باقين شادين و مسلحين مزيان"، و بلي عندهوم حولافا برانيين و مونة كبيرة.

لأمم لمتحدة ڭالت ف مارس 2023، بلي 17,6 مليون د الناس ف ميانمار محتاجين معاونات إنسانية، 1,6 مليون ترحلو من ديورهوم، و 55000 مبنى مدني تعرض ل التخريب. جوايه 40000 واحد هربو ل بلدان مجاورة بحال لهند و طايلاند.

 مصادر 

تصنيف:مطايفات د 2021
تصنيف:مطايفات د 2022
تصنيف:مطايفات د 2023
تصنيف:مطايفات د 2024
تصنيف:ميانمار
لجامعة د مالطا

لجامعة د مالطا (بلمالطية: L-Università ta' Malta، UM قبل كانت UOM) هي مؤسسة د تعليم لعالي ف مالطا. كاتقتارح ديپلوم د باشلور،  ماستر و دكتورا. هي عضو ف لجمعية د لجامعات لأوروپية و ريزو لاكسيس لأوروپي، وجمعية د لجامعات لكومنولس، و ريزو أوتريخت، وريزو سانتاندر، ومجموعة كومپوسيتلا والجمعية الأوروپية للتعلم على طول لحياة ف لجامعات (EUCEN) وبرنامج دولي ديال تبادل د طلاب (ISEP).

لإسم لقصير ديالا هو ميليت Melit.

 تاريخ 
قبل لجامعة د مالطا، كانت كاينة واحد لجامعة مسيحية عيساوية إسما كوليجيوم ميليتينس (Collegium Melitense) تاسسات ف 12 نونبر 1592. كان فلول موطعا ف واحد دار قديمة ف ڤاليطا. قبل ماتبنا لجامعة بين 1595 و 1597. لبناية لولة دبا معروفة بلسم د لبناية لقديمة د لجامعة.

لعيساويين جراو عليهوم من مالطا ف 1768، و واخا لملكية ديالوم داتا لخزينة د نضام د لقديس جون، لجامعة بقات مفتوحة و لاساسد بقاو خدامين. لجامعة د مالطا بدات رسمياً ف 22 نونبر 1769 ملي مانويل پينتو دا فوسينكا سنا ضهير. توقفات مؤقتاً ملي كان لمدير هو فرنسيسكو شيمينز دي طيخاضا ف 1770، قبل ماتعاود تفتاح ملي جا إمانويل دي روهان پولدوك ف 1779.

تعوضات ب ليكول سونطرال (l'École Centrale) ملي فرانسا ستعمرات مالطا بين 1798 و 1800، ولكن عاودت فتحات ملي دخلو لينڭليز فلقرن 19. بين 1937 و 1974 لمؤسسة كان إسما لجامعة لملكية د مالطا.

 بنايات 

 لبناية د مسيدة 
لبناية لرئيسية د جامعة د مالطا كاينة ف واحد لموطاع كيتسمى تال قروق ف مسيدة. مساحة ديالا تقريبا  250200 ,  جاو فيها أغلبية المؤسسات و المراكز د الجامعة.

بلانات باش يبنو هاد لبناية بداو ف لخر د لخمسينات بعد ما الجامعة القديمة د ڤاليطا رجعات صغيرة بزاف. شكل د لبناية لجديدة صمماتو واحد شركة نڭليزية. عاوناتا فيها شركة مالطية إسما مورتيمير. لحجرة لولانية نزلوها ف 22 شتنبر 1964 نهار مورا ستقلال ديال مالطا. لبني تسالا ف 1970. شكل ديالا مأنسپيري من لجامعات د مريكان.

 لبناية د ڤاليطا 
لبناية د ڤاليطا هي أول بناية ديال لجامعة، كاينا ف لعاصمة د مالطا. لبناية كتستقبل محاضرات دولية و عدد قليل ديال الدروس و مدارس د الصيف. حاليا فيها مختبر د لبحت و لإبداع و تطوير, فيها مركز ديال لقراية و طرق حل لمشاكيل و فيها حتى لمكتبة ديال لجامعة.

 تلامد 
لعدد د تلامد تقريبا 11500 (منم 1074 ماجين من لخارج) كيقراو لوقت كامل أولا غير نص وقت. لجامعة تابعة لنظام ديال إيراسموس. كل عام كتخرجو منا 3000 تلميد. باش تدخلا خصك دوز واحد إمتحان منقط على 7.

تلامد ديال مالطا و إتحاد لأروپي مكخلصو والو إدا كانو كقراو لوقت كامل نيڤو باشلور. لخلاص كيكون بنسبة نيڤو ماستر و ما فوق و بنسبة لتلامد لي مماجينشي من إتحاد لأروپي. كاين حاليا 600 تلميد براني فالجامعة شي لي كيمتل %7 من تلامد كاملين.

 تصاور 

 مصادر 


تصنيف:مالطا
تصنيف:جامعات ؤ مؤسسات د تعليم لعالي
إل كانتيلينا

الكانتيلينا هو أقدم نص أدابي معروف ف لّوغة لمالطية. كيرجع ل لقرن 15 (مافايتش 1485، لعام لي مات فيه مولاه، ؤ غالبا ف سّبعينات ديال لقرن خمسطاش)، والاكين ماتلقا حتال 1966 من طاراف تّوارخيا ݣودفري ويتينݣر ؤ ميكيال فسادني. كاتنسب لقصيدة ل پييطرو كاشارو، ؤ سجلها ولد خوه/ختو براندانو ف لكناش لعدلي (1533 - ماي 1563). نسخة لأصلية موجودة ف لأرشيڤ لعدلي ف ڤاليطا.

واخا مكتوبة ب لمالطية، ب حروف لاتينية، هي شكل لولاني لّي ما تأترش بزاف ب لّوغات رّومانسية، ؤ هي ميتال ديال لمالطية لقديمة. هاد نّص فيه بزاف ديال مورفيمات عربية. لكلمات رومانسية لوحيدة هوما vintura "زهر"، لي شي مرات كاترجم ل "مصير"، ؤ et "ؤ". ف لعموم، نّصوص لمالطية لقديمة فيهم شوية ديال لكلمات ماشي سامية؛ ؤ حتا ف نّصوص لي جاو من بعد، كان شيعر كيخدم كلمات سامية كتر لّوغة لعامة. إل كانتيلينا غالبا ماكاتمتلش لّوغة لّي كانو كيهضرو بيها ݣاع لمالطيين ف ديك لوقيتة، ولاكين غير نخبة لي كانو كيهضرو ب شكل مزوق باش ترضي طّبقة لّي حاكمة.

 مصادر 

 شوف تا 
 ؤ فورتونا

تصنيف:شيعر
تصنيف:مالطا